132 



uti glandulae in petalis Berberidis, aut succum peculiarem 

 in superficie secernunt, qui aut in calcare excipitur (Aqui- 

 legia) aut in fossa singulari (Fritillaria imperialis) aut 

 alio modo. 



Corollae nervi variis modis sese habent. Plerumque 

 per medium phyllum petali aut segmenti nervus transit, 

 quae phylla medinervia dici possunt, rarius vero tantum 

 per latera decurrunt, medio deficiente, quae laterinervia 

 dicas. Medinervia rarissime unum tantum nervum ha- 

 bent simplicem, ph. uninervata, nec mihi exemplum ve- 

 rae corollae praesto est; accidit vero interdum in perigo- 

 niis Monocotylearum e. g. Convallariae majalis. Plerum- 

 que tribus instructa sunt nervis aut simplicibus, ph. tri- 

 nervata, ut in Erica, aut ramosis et ramis deliquescen- 

 tibus, ph. trinervia, quod frequens est in plantis e. g. 

 Azalea, Syringa aliisque. Nec desunt phylla uninervia, 

 nervo medio ramoso, ramis deliquescentibus ut in Litho- 

 spermis, Viburno etc. In Rosae petalis plures nervi e basi 

 emergunt, ita tamen ut ramos credas trunco oblitterato. 

 Ubi phylla duo combinantur ad corollam monopetalam for- 

 mandam plerumque nullus nervus est, ut in Viburno, Li- 

 thospermo etc. Et in corolla labiata Labiatarum ubi 

 manifeste duo petala juncta galeam sistunt, interstitium 

 nullo nervo insignitur quod vero in calyce accidit. Vidi 

 tamen nervos per interstitia decurrentes sed minores in 

 Primula sinensi, ubi stamina phyllis corollae opposita sunt, 

 majores in Catesbaea et Portlandia adunt, monente R. 

 Brownio (Verm. Schr. 2. 515.). 



Phylla laterinervia corollae in Compositis prae- 

 sertim reperiuntur. Sic in corollis ligulatis quinquefidis 



